title: Komisijos įgyvendinimo reglamentas (ES) 2021/1043 2021 m. birželio 24 d. dėl Europos Parlamento ir Tarybos reglamente (ES) Nr. 575/2013 nustatytų pereinamojo laikotarpio nuostatų, susijusių su nuosavų lėšų reikalavimais pagrindinių sandorio šalių pozicijoms, galiojimo pratęsimo (Tekstas svarbus EEE)

text:
2021 6 25

                  LT

                  Europos Sąjungos oficialusis leidinys

                  L 225/52

         KOMISIJOS ĮGYVENDINIMO REGLAMENTAS (ES) 2021/1043
         2021 m. birželio 24 d.
         dėl Europos Parlamento ir Tarybos reglamente (ES) Nr. 575/2013 nustatytų pereinamojo laikotarpio nuostatų, susijusių su nuosavų lėšų reikalavimais pagrindinių sandorio šalių pozicijoms, galiojimo pratęsimo
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (1), ypač į jo 497 straipsnio 3 dalį,
         kadangi:

                     (1)

                     siekiant išvengti tarptautinių finansų rinkų sutrikdymo ir užtikrinti, kad Sąjungoje įsteigtos įstaigos nebūtų baudžiamos taikant joms didesnius nuosavų lėšų reikalavimus, kai vyksta esamų trečiųjų valstybių pagrindinių sandorio šalių pripažinimo procesai, Reglamento (ES) Nr. 575/2013 497 straipsnio 1 dalyje nustatytas pereinamasis laikotarpis, per kurį tų trečiųjų valstybių pagrindinių sandorio šalių pozicijas įstaigos gali laikyti reikalavimus atitinkančių pagrindinių sandorio šalių pozicijomis;

                     (2)

                     trečiųjų valstybių pagrindinėms sandorio šalims, kurios paraišką dėl pripažinimo pagal Europos Parlamento ir Tarybos reglamento (ES) Nr. 648/2012 (2) 25 straipsnio 6 dalį pateikė anksčiau nei 2019 m. birželio 27 d., konkrečiai visoms trečiųjų valstybių pagrindinėms sandorio šalims, dar laukiančioms Europos vertybinių popierių ir rinkų institucijos (ESMA) pripažinimo, pereinamasis laikotarpis turėtų baigtis 2021 m. birželio 28 d.;

                     (3)

                     dėl kai kurių trečiųjų valstybių, kuriose įsteigtos tos pagrindinės sandorio šalys, sprendimų pagal Reglamento (ES) Nr. 648/2012 25 straipsnio 6 dalį Komisija dar nepriėmė. Tokie sprendimai yra išankstinė sąlyga, kad ESMA pripažintų trečiųjų valstybių pagrindines sandorio šalis. Kadangi iki 2021 m. birželio 28 d. tie sprendimai nebus priimti, iki tos datos pripažinimo laukiančių trečiųjų valstybių pagrindinių sandorio šalių pripažinimo procedūrų ESMA negalės užbaigti;

                     (4)

                     jeigu pereinamasis laikotarpis nebus pratęstas, bus reikalaujama, kad Sąjungoje įsteigtos įstaigos arba jų patronuojamosios įmonės, įsteigtos ne Sąjungoje, kurios turi tų trečiųjų valstybių pagrindinių sandorio šalių pozicijų, turėtų gerokai daugiau nuosavų lėšų toms pozicijoms padengti. Dėl to tos įstaigos galėtų nutraukti tiesioginį dalyvavimą tų pagrindinių sandorio šalių veikloje arba bent laikinai galėtų būti nutrauktas tarpuskaitos paslaugų teikimas tų įstaigų klientams, todėl būtų labai sutrikdytos rinkos, kuriose tos pagrindinės sandorio šalys veikia. Todėl Reglamento (ES) Nr. 575/2013 497 straipsnio 1 dalies b punkto iii papunkčio pereinamojo laikotarpio nuostatos galiojimą būtina pratęsti 12 mėnesių iki 2022 m. birželio 28 d.;

                     (5)

                     pratęsus pereinamojo laikotarpio nuostatos galiojimą, Komisija turėtų laiko užbaigti lygiavertiškumo vertinimus pagal Reglamento (ES) Nr. 648/2012 25 straipsnio 6 dalį ir, kai tenkinamos ten nurodytos sąlygos, priimti sprendimus dėl lygiavertiškumo. ESMA taip pat turėtų laiko pripažinti atitinkamas trečiųjų valstybių pagrindines sandorio šalis. Jei Komisija nepriimtų teigiamo sprendimo dėl lygiavertiškumo, pratęsus terminą įstaigos turėtų laiko tinkamai pasirengti Reglamento (ES) Nr. 575/2013 497 straipsnio 1 dalyje numatyto pereinamojo laikotarpio pabaigai;

                     (6)

                     šis reglamentas turėtų būti taikomas nuo pirmos dienos po esamo pereinamojo laikotarpio pabaigos;

                     (7)

                     šiame reglamente numatytos priemonės atitinka Europos bankininkystės komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 575/2013 497 straipsnio 1 dalies b punkto iii papunktyje nurodytas pereinamasis laikotarpis pratęsiamas iki 2022 m. birželio 28 d.

            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. birželio 29 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. birželio 24 d.

                  Komisijos vardu

                  Pirmininkė

               Ursula VON DER LEYEN

            (1)  OL L 176, 2013 6 27, p. 1.

            (2)  2012 m. liepos 4 d. Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (OL L 201, 2012 7 27, p. 1).


title: Komisijos įgyvendinimo reglamentas (ES) 2021/1044 2021 m. birželio 22 d. kuriuo nekeičiamos sudėties biocidiniam produktui „Pesguard® Gel“ suteikiamas Sąjungos autorizacijos liudijimas (Tekstas svarbus EEE)

text:
2021 6 25

                  LT

                  Europos Sąjungos oficialusis leidinys

                  L 225/54

         KOMISIJOS ĮGYVENDINIMO REGLAMENTAS (ES) 2021/1044
         2021 m. birželio 22 d.
         kuriuo nekeičiamos sudėties biocidiniam produktui „Pesguard® Gel“ suteikiamas Sąjungos autorizacijos liudijimas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 44 straipsnio 5 dalies pirmą pastraipą,
         kadangi:

                     (1)

                     2016 m. rugsėjo 21 d. bendrovė „Sumitomo Chemical Agro Europe SAS“ pagal Reglamento (ES) Nr. 528/2012 43 straipsnio 1 dalį pateikė paraišką, kad jai būtų išduotas nekeičiamos sudėties biocidinio produkto „Pesguard® Gel“ (produktas priskiriamas 18-o tipo produktams, kaip apibrėžta to reglamento V priede) autorizacijos liudijimas, ir raštu pateikė patvirtinimą, kad Nyderlandų kompetentinga institucija sutiko paraišką įvertinti. Paraiška buvo užregistruota Biocidinių produktų registre bylos numeriu BC-HS027052–37;

                     (2)

                     biocidiniame produkte„Pesguard® Gel“ yra veikliųjų medžiagų piriproksifeno ir klotianidino, kurios yra įtrauktos į Reglamento (ES) Nr. 528/2012 9 straipsnio 2 dalyje nurodytą Sąjungos patvirtintų veikliųjų medžiagų sąrašą;

                     (3)

                     2020 m. kovo 31 d. vertinančioji kompetentinga institucija pagal Reglamento (ES) Nr. 528/2012 44 straipsnio 1 dalį pateikė Europos cheminių medžiagų agentūrai (toliau – Agentūra) vertinimo ataskaitą ir atlikto vertinimo išvadas;

                     (4)

                     2020 m. spalio 13 d. Agentūra pateikė Komisijai nuomonę (2), biocidinio produkto „Pesguard® Gel“ charakteristikų santraukos projektą ir galutinę šio nekeičiamos sudėties biocidinio produkto vertinimo ataskaitą pagal Reglamento (ES) Nr. 528/2012 44 straipsnio 3 dalį;

                     (5)

                     nuomonėje padaryta išvada, kad „Pesguard® Gel“ yra biocidinis produktas, kad jam gali būti suteiktas Sąjungos autorizacijos liudijimas pagal Reglamento (ES) Nr. 528/2012 42 straipsnio 1 dalį ir kad, jei laikomasi produkto charakteristikų santraukos projekto, šis biocidinis produktas atitinka to reglamento 19 straipsnio 1 dalyje nustatytas sąlygas;

                     (6)

                     2020 m. spalio 26 d. Agentūra pagal Reglamento (ES) Nr. 528/2012 44 straipsnio 4 dalį pateikė Komisijai biocidinio produkto charakteristikų santraukos projektą visomis oficialiosiomis Sąjungos kalbomis;

                     (7)

                     Komisija pritaria Agentūros nuomonei ir mano, kad biocidiniam produktui „Pesguard® Gel“ turėtų būti suteiktas Sąjungos autorizacijos liudijimas;

                     (8)

                     remiantis Agentūros nuomone, paraiškos vertinimo laikotarpiu nebuvo įmanoma padaryti išvados, ar „Pesguard® Gel“ sudėtyje esančios neveikliosios medžiagos cis CTAC ir dichlormetanas atitinka Komisijos deleguotajame reglamente (ES) 2017/2100 (3) nustatytus mokslinius endokrininės sistemos ardomųjų savybių nustatymo kriterijus. Todėl cis CTAC ir dichlormetaną reikėtų ištirti papildomai. Jeigu bus padaryta išvada, kad cis CTAC, dichlormetanas arba abi šios medžiagos laikomos turinčiomis endokrininės sistemos ardomųjų savybių, Komisija apsvarstys, ar „Pesguard® Gel“ Sąjungos autorizacijos liudijimą reikėtų panaikinti, ar iš dalies pakeisti pagal Reglamento (ES) Nr. 528/2012 48 straipsnį;

                     (9)

                     šiame reglamente nustatytos priemonės atitinka Biocidinių produktų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Bendrovei „Sumitomo Chemical Agro Europe SAS“ suteikiamas nekeičiamos sudėties biocidinio produkto „Pesguard® Gel“ tiekimo rinkai ir naudojimo pagal priede pateiktą biocidinio produkto charakteristikų santrauką Sąjungos autorizacijos liudijimas Nr. EU-0024951–0000.
            Sąjungos autorizacijos liudijimas galioja nuo 2021 m. liepos 15 d. iki 2031 m. birželio 30 d.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. birželio 22 d.

                  Komisijos vardu

                  Pirmininkė

               Ursula VON DER LEYEN

            (1)  OL L 167, 2012 6 27, p. 1.

            (2)  2020 m. spalio 8 d. Europos cheminių medžiagų agentūros nuomonė dėl biocidinio produkto „Pesguard® Gel“ Sąjungos autorizacijos liudijimo (ECHA/BPC/269/2020), https://echa.europa.eu/lt/opinions-on-union-authorisation.

            (3)  2017 m. rugsėjo 4 d. Komisijos deleguotasis reglamentas (ES) 2017/2100, kuriuo pagal Europos Parlamento ir Tarybos reglamentą (ES) Nr. 528/2012 nustatomi moksliniai endokrininės sistemos ardomųjų savybių nustatymo kriterijai (OL L 301, 2017 11 17, p. 1).

            PRIEDAS

               Biocidinio produkto charakteristikų santrauka

            Pesguard® Gel
            18 produkto tipas – insekticidai, akaricidai ir kiti nariuotakojų kontrolės produktai (kenkėjų kontrolė)
            Autorizacijos liudijimo numeris: EU-0024951–0000
            R4BP objekto numeris: EU-0024951–0000
            1.   ADMINISTRACINĖ INFORMACIJA

            1.1.   Produkto prekinis (-iai) pavadinimas (-ai)

                        Prekinis pavadinimas

                        Pesguard® Gel

                  1.2.   Autorizacijos liudijimo turėtojas

                        Autorizacijos liudijimo turėtojo pavadinimas (vardas ir pavardė) ir adresas

                        Pavadinimas

                        Sumitomo Chemical Agro Europe SAS

                        Adresas

                        Parc d’ Affaires de Crécy 10A, rue de la Voie Lactée, 69370 Saint Didier au Mont d’Or, Prancūzija

                        Autorizacijos liudijimo numeris

                        EU-0024951–0000

                           R4BP objekto numeris

                        EU-0024951–0000

                        Autorizacijos liudijimo data

                        2021 m. liepos 15 d.

                        Autorizacijos liudijimo galiojimo pabaigos data

                        2031 m. birželio 30 d.

                  1.3.   Produkto gamintojas (-ai)

                        Gamintojo pavadinimas

                        McLaughlin Gormley King Company (MGK)

                        Gamintojo adresas

                        8810 10th Avenue North, MN 55427 Minneapolis Jungtinės Amerikos Valstijos

                        Gamybos vieta

                        McLaughlin Gormley King Company, 4001  Peavey Road, MN 55318 Chaska Jungtinės Amerikos Valstijos

                  1.4.   Veikliosios (-iųjų) medžiagos (-ų) gamintojas (-ai)

                        Veiklioji medžiaga

                        (E)-1-(2-chlor-1,3-tiazol-5-ilmetil)-3-metil-2-nitroguanidinas (chlotianidinas)

                        Gamintojo pavadinimas

                        Sumitomo Chemical Co. Ltd.

                        Gamintojo adresas

                        27–1, Shinkawa 2-chome, Chuo-ku, 104–8260 Tokyo Japonija

                        Gamybos vieta

                        Sumitomo Chemical Company LTD, Oita Works, 2200, Tsurusaki, Oita City„ 870–0106 Oita Japonija

                        Veiklioji medžiaga

                        Piriproksifenas

                        Gamintojo pavadinimas

                        Sumitomo Chemical Co. ltd.

                        Gamintojo adresas

                        27–1, Shinkawa 2-chome, Chuo-ku, 104–8260 Tokyo Japonija

                        Gamybos vieta

                        Sumitomo Chemical Company LTD, Misawa Works, Aza-Sabishirotaira, Oaza-Misawa, Misawa„ 033–0022 Aomori Japonija

                  2.   PRODUKTO SUDĖTIS IR FORMULIACIJOS TIPAS

            2.1.   Kiekybinė ir kokybinė informacija apie produkto sudėtį

                        Bendrasis pavadinimas

                        IUPAC pavadinimas

                        Funkcinė paskirtis

                        CAS numeris

                        EB numeris

                        Kiekis (proc.)

                        (chlotianidinas)

                        (E)-1-(2-chlor-1,3-tiazol-5-ilmetil)-3-metil-2-nitroguanidinas

                        Veiklioji medžiaga

                        210880–92–5

                        433–460–1

                        0,526

                        Piriproksifenas

                        4-phenoxyphenyl (RS)-2-(2- pyridyloxy)propyl ether

                        Veiklioji medžiaga

                        95737–68–1

                        429–800–1

                        0,515

                        Acto rūgštis

                        Etano rūgštis

                        Kita sudedamoji dalis

                        64–19–7

                        200–580–7

                        0,3

                        Kalio sorbatas

                        kalio (E,E)-heksa-2,4-dienoatas

                        Kita sudedamoji dalis

                        24634–61–5

                        246–376–1

                        0,5

                  2.2.   Formuliacijos tipas

            RB - Masalas (paruoštas naudoti)
            3.   PAVOJINGUMO IR ATSARGUMO FRAZĖS

                        Pavojingumo kategorijos

                        Gali sukelti alerginę odos reakciją.
                        Labai toksiška vandens organizmams, sukelia ilgalaikius pakitimus.

                        Pavojingumo frazės

                        PATEKUS ANT ODOS:Plauti dideliu vandens kiekiu.
                        Jeigu sudirginama oda arba ją išberia.Kreiptis į gydytoją.
                        Mūvėti apsaugines pirštines.
                        Saugoti, kad nepatektų į aplinką.
                        talpyklą išpilti (išmesti) į sutinkamai su vietiniais reikalavimais.
                        Surinkti ištekėjusią medžiagą.

                  4.   AUTORIZUOTAS (-I) NAUDOJIMAS (-AI)

            4.1.   Naudokite aprašymą

               1 lentelė. Naudojimas # 1 – Profesionalus naudojimas - RTU masalas

                        Produkto tipas

                        PT 18 - Insekticidai, akaricidai ir kitų nariuotakojų kontrolės produktai

                        Jeigu taikytina, tikslus autorizuoto naudojimo aprašas

                        Insekticidas

                        Kontroliuojamas (-i) organizmas (-ai) (įskaitant vystymosi stadijos)

                        Mokslinis pavadinimas: Blattella germanica
                        Bendrinis pavadinimas: Naminis prūsokas
                        Vystymo stadija: nimfa
                        Mokslinis pavadinimas: Blattella germanica
                        Bendrinis pavadinimas: Naminis prūsokas
                        Vystymo stadija: suaugusieji
                        Mokslinis pavadinimas: Supella longipalpa
                        Bendrinis pavadinimas: Juostasparnis prūsokas
                        Vystymo stadija: nimfa
                        Mokslinis pavadinimas: Supella longipalpa
                        Bendrinis pavadinimas: Juostasparnis prūsokas
                        Vystymo stadija: suaugusieji
                        Mokslinis pavadinimas: Blatta orientalis
                        Bendrinis pavadinimas: Juodasis tarakonas
                        Vystymo stadija: nimfa
                        Mokslinis pavadinimas: Blatta orientalis
                        Bendrinis pavadinimas: Juodasis tarakonas
                        Vystymo stadija: suaugusieji
                        Mokslinis pavadinimas: Periplaneta americana
                        Bendrinis pavadinimas: Amerikinis tarakonas
                        Vystymo stadija: nimfa
                        Mokslinis pavadinimas: Periplaneta americana
                        Bendrinis pavadinimas: Amerikinis tarakonas
                        Vystymo stadija: suaugusieji

                        Naudojimo sritis

                        vidaus
                        Plyšiuose ir sienų įtrūkimuose arba atokiose žmonėms ar naminiams gyvūnams neprieinamose vietose: už šaldytuvų, spintelių ir lentynų, po virtuvės prietaisais, elektros skirstymo dėžėse, tarpuose, ventiliacijos kanaluose, po vonios buitine technika ir t. t.

                        Naudojimo metodas (-ai)

                        masalo naudojimas
                        Paruoštas naudoti (RTU) insekticidinio gelio masalas tarakonams kontroliuoti visuomenės higienai.

                        Taikymo koeficientas (-ai) ir dažnumas

                        „Pesguard® Gel“ turi būti naudojamas kaip tam tikras skaičius maždaug 4 mm skersmens lašų (kiekvieną lašą sudaro apie 0,032 g masalo).
                        Smarkaus antplūdžio atvejais, kai yra didesnių tarakonų rūšių (juodųjų arba amerikinių tarakonų), ypač nešvariose ar užstatytose daiktais vietose arba kai negalima visiškai pašalinti alternatyvių maisto šaltinių, turėtų būti naudojami didesni insekticido kiekiai (pvz., 2 vietoj 1 lašo vienam kv. m nedidelio antplūdžio atveju).

                                    •

                                    Lengvas antplūdis 1–2 (0,032–0,064 g) lašai 1 kv. m

                                    •

                                    Vidutinis antplūdis 3–6 (0,096–0,192 g) lašai 1 kv. m

                                    •

                                    Smarkus antplūdis 6–10 (0,192–0,320 g) lašai 1 kv. m

                              Galima naudoti daugiausia 11 kartų per metus.

                        Vartotojų kategorija (-os)

                        Profesionalas

                        Pakuočių dydžiai ir pakuočių medžiaga

                        30 g medžiagos polipropileno (PP) švirkšte
                        Aukšto tankio polietileno (HDPE) užsukamas viršutinis dangtelis

                  4.1.1.   Specifinės naudojimo instrukcijos

            Peržiūrėkite bendruosius naudojimo nurodymus
            4.1.2.   Specifinės rizikos valdymo priemonės

            Peržiūrėkite bendruosius naudojimo nurodymus
            4.1.3.   Kai taikoma, informacija apie galimą tiesioginį arba netiesioginį poveikį, pirmosios pagalbos instrukcijos ir skubios pagalbos priemonės skirtos apsaugoti aplinką

            Peržiūrėkite bendruosius naudojimo nurodymus
            4.1.4.   Kai taikoma, produkto saugaus šalinimo ir pakavimo instrukcijos

            Peržiūrėkite bendruosius naudojimo nurodymus
            4.1.5.   Kai taikoma, produkto saugojimo sąlygos ir produkto galiojimo laikas normaliomis laikymo sąlygomis

            Peržiūrėkite bendruosius naudojimo nurodymus
            5.   BENDRIEJI NAUDOJIMO NURODYMAI (1)

            5.1.   Naudojimo instrukcijos

            Prieš naudodami visada perskaitykite etiketę ar lankstinuką ir laikykitės visų pateiktų nurodymų.
            Neleiskite masalo lašams būti veikiamiems saulės šviesos ar karščio (pvz., radiatorių).
            Užpildytą plastikinę talpą, kuriame yra Pesguard® Gel, galima naudoti su komplekte esančiu stūmokliu arba specialiu masalo aplikatoriumi, įprastu kenkėjų kontrolės profesionalams. Žr. gamintojo instrukcijas dėl aplikatoriaus naudojimo.
            Suleiskite masalą į plyšius ir sienų įtrūkimus arba atokiose žmonėms ar naminiams gyvūnams neprieinamose vietose, kuriose vabzdžiai gali gyventi, maitintis ir veistis. Tokios vietos paprastai būna šiltos/drėgnos ir tamsios (už šaldytuvų, spintelių ir lentynų, po virtuvės prietaisais, elektros skirstymo dėžėse, tarpuose, ventiliacijos kanaluose, po vonios buitine technika ir t. t.). Prieš naikinimą rekomenduojama atlikti patikrinimą arba pabandyti pagauti vabzdžius gaudyklėmis, kad būtų įsitikinta jų buvimu. Įsitikinkite, kad pašalinti bet kokie alternatyvūs maisto šaltiniai, ir išdėstykite masalo lašus atskirai tarakonų aktyvumo vietose. Produktas turėtų būti naudojamas tik vaikams ir augintiniams neprieinamose vietose.
            Nenaudokite Pesguard® Gel tokiu atveju, kai priemonė galėtų kontaktuoti su vandeniu arba reguliariai valomose vietose. Paprastai tarakonai žūsta praėjus kelioms valandoms po vieno maitinimosi Pesguard® Gel. Infestuotose patalpose negyvi tarakonai paprastai pasirodys praėjus 24 valandoms po nuodijimo.
            Nuimkite dangtelį nuo antgalio, prispauskite prie paviršiaus, ant kurio planuojate užlašinti, ir paspauskite stūmoklį žemyn. Baigus nuodijimą, uždėkite dangtelį atgal ant antgalio.
            Masalas limpa prie neriebių ar nedulkėtų paviršių ir išliks tinkamas bei trauks tarakonus tol, kol bus matomas.
            Apdorotas plotas turi būti vizualiai patikrintas po 1–2 savaičių. Jei pirminis antplūdis buvo smarkus, buvo suvartotos pirmosios masalo dozės ir dar yra gyvų tarakonų, Pesguard ® Gel gali prireikti naudoti antrą kartą.
            Antrą kartą vizualiai apžiūrėti masalo vietas rekomenduojama praėjus 2–4 savaitėms po pradinio nuodijimo. Jei masalo nebematyti, pakartotinai naudoti atsižvelgiant į antplūdžio lygį (lengvą, vidutinį ar smarkų). Pakeiskite masalą prieš jį visiškai suvartojant, kad tarakonai negrįžtų.
            Jei priemonė neveiksminga, praneškite autorizacijos liudijimo turėtojui.
            Išsiliejimus ir likučius, kurių sudėtyje yra produkto, reikia šalinti kaip chemines atliekas.
            Reikia stengtis, kad gelis nepatektų ant atvirų paviršių. Jei gelis prisilietė prie atviro paviršiaus, nuvalykite gelį popieriniu rankšluosčiu ir išvalykite tą vietą vienkartinėmis drėgnomis servetėlėmis.
            Pakartotinių vizitų metu apžiūrėkite masalo vietas ir, jei reikia, iš naujo užlašinkite priemonės.
            Nedėkite masalo į vietas, kurios nuolat plaunamos, nes jis nusiplaus. Nenaudokite šio produkto elektros įrangos viduje arba ant jos, nes yra elektros smūgio galimybė. Venkite produkto sąlyčio su tekstile ir drabužiais, nes jis gali palikti dėmes.
            5.2.   Rizikos valdymo priemonės

            Gaminio naudojimo etape dėvėkite apsaugines cheminėms medžiagoms atsparias pirštines (pirštinių medžiagą autorizacijos liudijimo turėtojas turi nurodyti produkto informacijoje).
            Nelašinkite masalo toje vietoje, kur buvo naudojami repelentiniai insekticidai, prieš tai kruopščiai neišvalę paviršiaus vienkartinėmis drėgnomis servetėlėmis. Užlašinus masalo, toje vietoje nenaudokite repelentinių insekticidų.
            Negalima naudoti tiesiogiai ant maisto, pašarų ar gėrimų arba ant paviršių ar indų, kurie gali tiesiogiai liesti maistą, pašarus, gėrimus ir gyvūnus.
            Išsiliejimus ir likučius, kurių sudėtyje yra produkto, reikia šalinti kaip chemines atliekas.
            Nelašinkite gelio ant audinių ar kilimų, nes jis gali palikti dėmes ant kai kurių sugeriančių medžiagų. Siekiant išvengti dėmių susidarymo, masalą reikia nedelsiant nuvalyti vienkartinėmis drėgnomis servetėlėmis.
            Valymo medžiagos turi būti šalinamos į kietąsias atliekas.
            5.3.   Informacija apie galimą tiesioginį arba netiesioginį poveikį, pirmosios pagalbos instrukcijos ir neatidėliotinos priemonės siekiant apsaugoti aplinką

            Šiame biocidiniame preparate yra bitėms pavojingo klotianidino

               Pirmosios pagalbos priemonių aprašymas

            Patekus ant odos: Nedelsiant nusirenkite užterštus drabužius ir nuplaukite odą muilu bei vandeniu. Jei dirginimas nepraeina nuplovus, kreiptis į gydytoją.
            Patekus į akis: Pasireiškus simptomams, nuplaukite vandeniu. Jei nešiojami kontaktiniai lęšiai ir yra galimybė juos išimti, išimkite. Skambinti į APSINUODIJIMŲ KONTROLĖS IR INFORMACIJOS BIURĄ arba kreiptis į gydytoją.
            Prarijus: Prarijus: Pasireiškus simptomams skambinti į APSINUODIJIMŲ KONTROLĖS IR INFORMACIJOS BIURĄ arba kreiptis į gydytoją.
            Įkvėpus: Netaikoma.

               Svarbiausi simptomai ir poveikis (ūmus ir uždelstas)

            Akys: Gali laikinai sudirginti akis.

               Neatidėliotinos priemonės aplinkai apsaugoti

            Venkite produkto išleidimo į aplinką.
            5.4.   Produkto ir jo pakuotės saugaus šalinimo instrukcijos

            Perdirbimui perduoti tik tuščias talpas (pakuotes).
            Šalinant šią pakuotę visada turėtų būti laikomasi atliekų šalinimo teisės aktų ir vietos valdžios institucijų reikalavimų.
            5.5.   Saugojimo sąlygos ir produkto galiojimo laikas normaliomis laikymo sąlygomis

            Saugokite nuo šalčio. Laikykite atokiai nuo tiesioginės saulės šviesos.
            Tinka vartoti: 2 metai.
            6.   KITA INFORMACIJA

               (1)  Šiame skirsnyje pateiktos naudojimo instrukcijos, rizikos mažinimo priemonės ir kiti naudojimo nurodymai galioja bet kuriam autorizuotam naudojimui.


title: Komisijos įgyvendinimo reglamentas (ES) 2021/1045 2021 m. birželio 24 d. kuriuo didecildimetilamonio chloridas patvirtinamas kaip veiklioji medžiaga 3-io ir 4-o tipų biocidiniams produktams gaminti (Tekstas svarbus EEE)

text:
2021 6 25

                  LT

                  Europos Sąjungos oficialusis leidinys

                  L 225/62

         KOMISIJOS ĮGYVENDINIMO REGLAMENTAS (ES) 2021/1045
         2021 m. birželio 24 d.
         kuriuo didecildimetilamonio chloridas patvirtinamas kaip veiklioji medžiaga 3-io ir 4-o tipų biocidiniams produktams gaminti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
         kadangi:

                     (1)

                     Komisijos deleguotajame reglamente (ES) Nr. 1062/2014 (2) pateiktas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidiniams produktams gaminti, sąrašas. Tame sąraše yra didecildimetilamonio chloridas (DDAC), kuris, atsižvelgiant į jo vertinimo rezultatus, šiame reglamente turi būti pervadintas į didecildimetilamonio chloridą;

                     (2)

                     buvo įvertinta, ar didecildimetilamonio chloridą galima naudoti 3-io tipo biocidiniams produktams (veterinarinės higienos biocidiniams produktams) ir 4-o tipo biocidiniams produktams (maisto produktų ir pašarų dezinfekantams), apibrėžtiems Europos Parlamento ir Tarybos direktyvos 98/8/EB (3) V priede ir atitinkantiems Reglamento (ES) Nr. 528/2012 V priede atitinkamai apibrėžtus 3-io ir 4-o tipų produktus, gaminti;

                     (3)

                     Italija buvo paskirta ataskaitą rengiančia valstybe nare ir jos vertinančioji kompetentinga institucija 2012 m. rugsėjo 10 d. pateikė Komisijai vertinimo ataskaitą bei išvadas;

                     (4)

                     remdamasis Deleguotojo reglamento (ES) Nr. 1062/2014 7 straipsnio 2 dalimi, 2020 m. spalio 6 d. Biocidinių produktų komitetas, atsižvelgdamas į vertinančiosios kompetentingos institucijos išvadas, priėmė Europos cheminių medžiagų agentūros (4) (toliau – Agentūra) nuomones;

                     (5)

                     remiantis tomis nuomonėmis, galima tikėtis, kad 3-io ir 4-o tipų biocidiniai produktai, kurių sudėtyje yra didecildimetilamonio chlorido, atitinka Direktyvos 98/8/EB 5 straipsnio 1 dalies b, c ir d punktuose nustatytus reikalavimus, jei laikomasi tam tikrų su jų naudojimu susijusių specifikacijų ir sąlygų;

                     (6)

                     atsižvelgiant į Agentūros nuomones, didecildimetilamonio chloridą tikslinga patvirtinti kaip veikliąją medžiagą, tinkamą naudoti 3-io ir 4-o tipų biocidiniams produktams gaminti, jei laikomasi tam tikrų specifikacijų ir sąlygų;

                     (7)

                     veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

                     (8)

                     šiame reglamente numatytos priemonės atitinka Biocidinių produktų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Didecildimetilamonio chloridas patvirtinamas kaip veiklioji medžiaga 3-o ir 4-o tipų biocidiniams produktams gaminti, jei laikomasi priede nustatytų specifikacijų ir sąlygų.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. birželio 24 d.

                  Komisijos vardu

                  Pirmininkė

               Ursula VON DER LEYEN

            (1)  OL L 167, 2012 6 27, p. 1.

            (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

            (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

            (4)  Biocidinių produktų komiteto nuomonės dėl veikliosios medžiagos didecildimetilamonio chlorido patvirtinimo paraiškų; 3-ias ir 4-as produktų tipai; ECHA/BPC/265/2020 ir ECHA/BPC/266/2020, priimtos 2020 m. spalio 6 d.

            PRIEDAS

                        Įprastas pavadinimas

                        IUPAC pavadinimas
                        Identifikavimo numeriai

                        Mažiausias veikliosios medžiagos grynumo laipsnis  (1)

                        Patvirtinimo data

                        Patvirtinimo galiojimo pabaiga

                        Produkto tipas

                        Specialiosios sąlygos

                        Didecildimetilamonio chloridas

                        IUPAC pavadinimas: N,N-didecil-N,N-dimetilamonio chloridas
                        EB Nr. 230–525–2
                        CAS Nr. 7173–51–5

                        Mažiausias įvertintos veikliosios medžiagos grynumas: 908 g/kg grynojo svorio

                        2022 m. lapkričio 1 d.

                        2032 m. spalio 31 d.

                        3

                        Biocidinių produktų autorizacijos liudijimai išduodami laikantis šių sąlygų:

                                    a)

                                    vertinant produktą ypatingas dėmesys skiriamas ekspozicijai, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką suteikti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                                    b)

                                    atsižvelgiant į rizikos, susijusios su vertintomis naudojimo paskirtimis, vertinimo rezultatus, produkto vertinime ypatingas dėmesys skiriamas:

                                                1)

                                                profesionaliems naudotojams;

                                                2)

                                                nuosėdoms ir dirvožemiui po transporto priemonių, naudojamų gyvūnams vežti, dezinfekcijos ir po peryklų dezinfekcijos purškiant;

                                    c)

                                    jei produktų liekanų gali likti maiste arba pašaruose, turi būti įvertinta, ar reikia pakeisti esamą arba nustatyti naują didžiausią leidžiamąją liekanų koncentraciją (DLK) pagal Europos Parlamento ir Tarybos reglamentą (EB) Nr. 470/2009  (2) arba Europos Parlamento ir Tarybos reglamentą (EB) Nr. 396/2005  (3), ir turi būti imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

                        4

                        Biocidinių produktų autorizacijos liudijimai išduodami laikantis šių sąlygų:

                                    a)

                                    vertinant produktą ypatingas dėmesys skiriamas ekspozicijai, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką suteikti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                                    b)

                                    atsižvelgiant į rizikos, susijusios su vertintomis naudojimo paskirtimis, vertinimo rezultatus, produkto vertinime ypatingas dėmesys skiriamas:

                                                1)

                                                profesionaliems naudotojams;

                                                2)

                                                nuosėdoms ir dirvožemiui po skerdyklų ir mėsinių dezinfekcijos;

                                    c)

                                    jei produktų liekanų gali likti maiste arba pašaruose, turi būti įvertinta, ar reikia pakeisti esamą arba nustatyti naują DLK pagal Reglamentą (EB) Nr. 470/2009 arba Reglamentą (EB) Nr. 396/2005, ir turi būti imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

                                    d)

                                    Didecildimetilamonio chloridas negali būti naudojamas medžiagose ir gaminiuose, skirtuose liestis su maistu, kuriems taikomas Europos Parlamento ir Tarybos reglamentas (EB) Nr. 1935/2004  (4), išskyrus atvejus, kai Komisija nustato didecildimetilamonio chlorido migracijos į maisto produktus specifines ribines vertes arba, remdamasi tuo reglamentu, nustato, kad tokios ribinės vertės nėra būtinos.

               (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji techniniu požiūriu yra lygiavertė įvertintai veikliajai medžiagai.

               (2)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

               (3)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).

               (4)  2004 m. spalio 27 d. Europos Parlamento ir Tarybos reglamentas (EB) Nr. 1935/2004 dėl žaliavų ir gaminių, skirtų liestis su maistu, ir panaikinantis Direktyvas 80/590/EEB ir 89/109/EEB (OL L 338, 2004 11 13, p. 4).


title: Komisijos įgyvendinimo reglamentas (ES) 2021/1046 2021 m. birželio 23 d. kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
2021 6 25

                  LT

                  Europos Sąjungos oficialusis leidinys

                  L 225/66

         KOMISIJOS ĮGYVENDINIMO REGLAMENTAS (ES) 2021/1046
         2021 m. birželio 23 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. birželio 23 d.

                  Komisijos vardu

                  Pirmininkės pavedimu

               Wolfgang BURTSCHER

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                     „I PRIEDAS

                                 KN kodas

                                 Prekių aprašymas

                                 Tipinė kaina
                                 (EUR/100 kg)

                                 3 straipsnyje nurodytas užstatas
                                 (EUR/100 kg)

                                 Kilmės šalis  (1)

                                 0207 14 10

                                 Užšaldytos Gallus domesticus rūšies paukščių (vištų ir gaidžių) skerdenėlių dalys be kaulų

                                 170,6
                                 154,9
                                 192,2

                                 45
                                 53
                                 34

                                 AR
                                 BR
                                 TH

               “

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).


title: Komisijos įgyvendinimo reglamentas (ES) 2021/1053 2021 m. birželio 25 d. kuriuo panaikinamas galutinis antidempingo muitas, nustatytas Įgyvendinimo reglamentu (ES) 2015/2272 tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš geležies arba plieno

text:
2021 6 28

                  LT

                  Europos Sąjungos oficialusis leidinys

                  L 227/35

         KOMISIJOS ĮGYVENDINIMO REGLAMENTAS (ES) 2021/1053
         2021 m. birželio 25 d.
         kuriuo panaikinamas galutinis antidempingo muitas, nustatytas Įgyvendinimo reglamentu (ES) 2015/2272 tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš geležies arba plieno
         EUROPOS KOMISIJA,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 14 straipsnio 1 dalį,
         kadangi:

                     (1)

                     2009 m. spalio 6 d., atlikus antidempingo tyrimą pagal Tarybos reglamento (EB) Nr. 1225/2009 (2) 5 straipsnį, pagal Tarybos reglamentą (EB) Nr. 926/2009 (3) tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš geležies arba plieno buvo nustatytas galutinis antidempingo muitas. Nustatytos priemonės – šios ad valorem muito normos: 17,7 % – Shandong Luxing Steel Pipe Co. Ltd, 27,2 % – kitoms bendradarbiaujančioms bendrovėms ir 39,2 % – visoms kitoms bendrovėms;

                     (2)

                     2015 m. gruodžio 8 d., atlikus priemonių galiojimo termino peržiūros tyrimą pagal Reglamento (EB) Nr. 1225/2009 11 straipsnio 2 dalį, pagal Komisijos įgyvendinimo reglamentą (ES) 2015/2272 galutinės antidempingo priemonės buvo nustatytos dar penkeriems metams (4).

                     (3)

                     2014 m. sausio 29 d. sprendimu byloje T-528/09 Bendrasis Teismas panaikino Reglamentą (EB) Nr. 926/2009 Hubei Xinyegang Steel Co. Ltd (toliau – Hubei) gaminamų produktų eksporto atžvilgiu (5). Šį sprendimą Taryba apskundė.

                     (4)

                     2016 m. balandžio 7 d. sprendimu sujungtose bylose C-186/14 P ir C-193/14 P Teisingumo Teismas (ESTT) patvirtino Bendrojo Teismo išvadas ir kartu – priemonių, susijusių su eksportuojančiu gamintoju Hubei, panaikinimą (6);

                     (5)

                     2020 m. gruodžio 9 d. Įgyvendinimo reglamentu (ES) 2015/2272 nustatytos antidempingo priemonės nustojo galioti (7);

                     (6)

                     2021 m. vasario 4 d. ESTT, gavęs Hamburgo finansų teismo (vok. Finanzgericht Hamburg) prašymą priimti prejudicinį sprendimą pagal SESV 267 straipsnį, byloje C-324/19 nusprendė, kad Reglamentas (EB) Nr. 926/2009 negalioja (toliau – Sprendimas) (8);

                     (7)

                     remiantis Sutarties dėl Europos Sąjungos veikimo 266 straipsniu, Sąjungos institucijos privalo imtis būtinų priemonių Teismo sprendimams vykdyti;

                     (8)

                     Sprendimu byloje C-324/19 pradinės priemonės buvo pripažintos negaliojančiomis erga omnes ir ex-tunc. Tai reiškia, kad Sprendimas taikomas visoms šalims ir kad Reglamentas (EB) Nr. 926/2009 laikomas negaliojančiu nuo jo įsigaliojimo dienos;

                     (9)

                     be to, atsižvelgiant į tai, kad 2015 m. buvo pratęstas pradinės priemonės galiojimas, Sprendimas taip pat turėjo netiesioginį poveikį Reglamentui (ES) 2015/2272. Taip yra todėl, kad, remiantis ESTT praktika, „pratęsimo reglamentas negalioja tiek, kiek ir galutinis reglamentas“ (9). Be to, siekiant laikytis formos lygiavertiškumo taisyklės, reikia, kad Įgyvendinimo reglamentu (ES) 2015/2272 nustatytos antidempingo priemonės būtų panaikintos Komisijos reglamentu (10);

                     (10)

                     Sprendimo, kuriuo visas Reglamentas (EB) Nr. 926/2009 paskelbtas negaliojančiu, todėl Įgyvendinimo reglamentu (ES) 2015/2272 nustatyti antidempingo muitai taip pat turėtų būti panaikinti ex tunc. Be to, pagal Įgyvendinimo reglamentą (ES) 2015/2272 sumokėti galutiniai muitai gali būti grąžinami arba atsisakoma juos išieškoti pagal taikomus muitų teisės aktus. Taigi, ūkio subjektas, sumokėjęs šiuos muitus, iš principo gali reikalauti juos grąžinti tik tada ir tik tokiu mastu, kai nėra pasibaigęs Sąjungos muitinės kodekso (11) 121 straipsnio 1 dalies a punkte šiuo tikslu nustatytas trejų metų laikotarpis. Tai, kad Reglamentas (EB) Nr. 926/2009 buvo paskelbtas negaliojančiu (įskaitant erga omnes poveikį), nebūtų laikoma nenumatyta aplinkybe arba force majeure, dėl kurios šį laikotarpį būtų galima pratęsti pagal Sąjungos muitinės kodekso 121 straipsnio 1 dalies antrą pastraipą (12);

                     (11)

                     šiame sprendime nustatytos priemonės atitinka pagal pagrindinio reglamento 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Įgyvendinimo reglamentu (ES) 2015/2272 tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš geležies arba plieno nustatyti antidempingo muitai panaikinami nuo 2015 m. gruodžio 9 d.

               2.   Pagal Įgyvendinimo reglamentą (ES) 2015/2272 sumokėti galutiniai muitai grąžinami arba atsisakoma juos išieškoti pagal taikomus muitų teisės aktus.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. birželio 25 d.

                  Komisijos vardu

                  Pirmininkė

               Ursula VON DER LEYEN

            (1)  OL L 176, 2016 6 30, p. 21.

            (2)  2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, 2009 12 22, p. 51).

            (3)  2009 m. rugsėjo 24 d. Tarybos reglamentas (EB) Nr. 926/2009, kuriuo nustatomas galutinis antidempingo muitas ir laikinojo muito, nustatyto tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš geležies ar plieno, galutinis surinkimas (OL L 262, 2009 10 6, p. 19).

            (4)  2015 m. gruodžio 7 d. Komisijos įgyvendinimo reglamentas (ES) 2015/2272, kuriuo, pagal Tarybos reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą, tam tikriems importuojamiems Kinijos Liaudies Respublikos kilmės besiūliams vamzdžiams ir vamzdeliams iš geležies arba plieno nustatomas galutinis antidempingo muitas (OL L 322, 2015 12 8, p. 21).

            (5)  2014 m. sausio 29 d. Sprendimas Hubei Xinyegang Steel prieš Tarybą, T-528/09, EU:T:2014:35.

            (6)  2016 m. balandžio 7 d. Sprendimas sujungtose bylose C-186/14 P ir C-193/14 P, ArcelorMittal Tubular Products Ostrava a.s. ir kt. prieš Hubei Xinyegang Steel Co. Ltd ir Europos Sąjungos Taryba prieš Hubei Xinyegang Steel Co. Ltd.

            (7)  OL C 424, 2020 12 8, p. 32.

            (8)  2021 m. vasario 4 d. Sprendimas Eurocylinder Systems AG prieš Hauptzollamt Hamburg-Stadt, C-324/19, EU:C:2021:94.

            (9)  2016 m. vasario 4 d. Sprendimas jungtinėse bylose C-659/13 ir C-34/14 C & J Clark International Ltd prieš The Commissioners for Her Majesty’s Revenue & Customs ir Puma SE prieš Hauptzollamt Nürnberg, EU:C: 2016:74, 175–177 punktai.

            (10)  2018 m. spalio 18 d. Sprendimas byloje T-364/16 ArcelorMittal Tubular Products Ostrava a.s. ir kt. prieš Europos Komisiją, EU:T:2018:696.

            (11)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).

            (12)  Žr. 2016 m. vasario 4 d. Sprendimo jungtinėse bylose C-659/13 ir C-34/14 C & J Clark International Ltd prieš The Commissioners for Her Majesty’s Revenue & Customs ir Puma SE prieš Hauptzollamt Nürnberg, EU:C: 2016:74, 186–194 punktus, 2012 m. birželio 14 d. Sprendimo byloje C-533/10 Compagnie internationale pour la vente à distance (CIVAD) SA prieš Receveur des douanes de Roubaix ir kt., EU:C:2012:347, 16–35 punktus ir 2017 m. sausio 18 d. Sprendimo byloje C-365/15 Wortmann KG Internationale Schuhproduktionen prieš Hauptzollamt Bielefeld, EU:C:2017:19, 34 punktą.


title: Komisijos įgyvendinimo reglamentas (ES) 2021/1063 2021 m. birželio 28 d. kuriuo alkil (C12-16) dimetilbenzilamonio chloridas patvirtinamas kaip veiklioji medžiaga 3-io ir 4-o tipų biocidiniams produktams gaminti (Tekstas svarbus EEE)

text:
2021 6 29

                  LT

                  Europos Sąjungos oficialusis leidinys

                  L 229/4

         KOMISIJOS ĮGYVENDINIMO REGLAMENTAS (ES) 2021/1063
         2021 m. birželio 28 d.
         kuriuo alkil (C12-16) dimetilbenzilamonio chloridas patvirtinamas kaip veiklioji medžiaga 3-io ir 4-o tipų biocidiniams produktams gaminti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
         kadangi:

                     (1)

                     Komisijos deleguotajame reglamente (ES) Nr. 1062/2014 (2) pateiktas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidiniams produktams gaminti, sąrašas. Tame sąraše yra alkil (C12-16) dimetilbenzilamonio chloridas (ADBAC/BKC (C12-C16)), kuris, atsižvelgiant į jo vertinimo rezultatus, šiame reglamente turi būti pervadintas į alkil (C12-16) dimetilbenzilamonio chloridą;

                     (2)

                     buvo įvertinta, ar alkil (C12-16) dimetilbenzilamonio chloridą galima naudoti 3-io tipo biocidiniams produktams (veterinarinės higienos biocidiniams produktams) ir 4-o tipo biocidiniams produktams (maisto produktų ir pašarų dezinfekantams), apibrėžtiems Europos Parlamento ir Tarybos direktyvos 98/8/EB (3) V priede ir atitinkantiems Reglamento (ES) Nr. 528/2012 V priede atitinkamai apibrėžtus 3-io ir 4-o tipų produktus, gaminti;

                     (3)

                     Italija buvo paskirta ataskaitą rengiančia valstybe nare ir jos vertinančioji kompetentinga institucija 2012 m. rugsėjo 10 d. pateikė Komisijai vertinimo ataskaitą bei išvadas;

                     (4)

                     remdamasis Deleguotojo reglamento (ES) Nr. 1062/2014 7 straipsnio 2 dalimi, 2020 m. spalio 6 d. Biocidinių produktų komitetas, atsižvelgdamas į vertinančiosios kompetentingos institucijos išvadas, priėmė Europos cheminių medžiagų agentūros (4) (toliau – Agentūra) nuomones;

                     (5)

                     remiantis tomis nuomonėmis, galima tikėtis, kad 3-io ir 4-o tipų biocidiniai produktai, kurių sudėtyje yra alkil (C12-16) dimetilbenzilamonio chlorido, atitinka Direktyvos 98/8/EB 5 straipsnio 1 dalies b, c ir d punktuose nustatytus reikalavimus, jei laikomasi tam tikrų su jų naudojimu susijusių specifikacijų ir sąlygų;

                     (6)

                     atsižvelgiant į Agentūros nuomones, alkil (C12-16) dimetilbenzilamonio chloridą tikslinga patvirtinti kaip veikliąją medžiagą, tinkamą naudoti 3-io ir 4-o tipų biocidiniams produktams gaminti, jei laikomasi tam tikrų specifikacijų ir sąlygų;

                     (7)

                     veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

                     (8)

                     šiame reglamente numatytos priemonės atitinka Biocidinių produktų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Alkil (C12-16) dimetilbenzilamonio chloridas patvirtinamas kaip veiklioji medžiaga 3-o ir 4-o tipų biocidiniams produktams gaminti, jei laikomasi priede nustatytų specifikacijų ir sąlygų.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. birželio 28 d.

                  Komisijos vardu

                  Pirmininkė

               Ursula VON DER LEYEN

            (1)  OL L 167, 2012 6 27, p. 1.

            (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

            (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

            (4)  Biocidinių produktų komiteto nuomonės dėl veikliosios medžiagos alkil (C12-16) dimetilbenzilamonio chlorido patvirtinimo paraiškų; 3-ias ir 4-as produktų tipai; ECHA/BPC/267/2020 ir ECHA/BPC/268/2020, priimtos 2020 m. spalio 6 d.

            PRIEDAS

                        Įprastas pavadinimas

                        IUPAC pavadinimas
                        Identifikavimo numeriai

                        Mažiausias veikliosios medžiagos grynumo laipsnis  (1)

                        Patvirtinimo data

                        Patvirtinimo galiojimo pabaiga

                        Produkto tipas

                        Specialiosios sąlygos

                        Alkil (C12–16) dimetilbenzilamonio chloridas

                        IUPAC pavadinimas: netaikoma
                        EB Nr. 270-325-2
                        CAS Nr. 68424-85-1

                        Mažiausias įvertintos veikliosios medžiagos grynumas: 972 g/kg grynojo svorio

                        2022 m. lapkričio 1 d.

                        2032 m. spalio 31 d.

                        3

                        Biocidinių produktų autorizacijos liudijimai išduodami laikantis šių sąlygų:

                                    a)

                                    vertinant produktą ypatingas dėmesys skiriamas ekspozicijai, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką suteikti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                                    b)

                                    atsižvelgiant į rizikos, susijusios su vertintomis naudojimo paskirtimis, vertinimo rezultatus, produkto vertinime ypatingas dėmesys skiriamas:

                                                1)

                                                profesionaliems naudotojams;

                                                2)

                                                nuosėdoms, susidarančioms po transporto priemonių, naudojamų gyvūnams vežti, dezinfekcijos ir po peryklų dezinfekcijos purškiant;

                                                3)

                                                dirvožemiui po transporto priemonių, naudojamų gyvūnams vežti, dezinfekcijos, avalynės dezinfekcijos ir peryklų dezinfekcijos purškiant;

                                    c)

                                    jei produktų liekanų gali likti maiste arba pašaruose, turi būti įvertinta, ar reikia pakeisti esamą arba nustatyti naują didžiausią leidžiamąją liekanų koncentraciją (DLK) pagal Europos Parlamento ir Tarybos reglamentą (EB) Nr. 470/2009  (2) arba Europos Parlamento ir Tarybos reglamentą (EB) Nr. 396/2005  (3), ir turi būti imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

                        4

                        Biocidinių produktų autorizacijos liudijimai išduodami laikantis šių sąlygų:

                                    a)

                                    vertinant produktą ypatingas dėmesys skiriamas ekspozicijai, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką suteikti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                                    b)

                                    atsižvelgiant į rizikos, susijusios su vertintomis naudojimo paskirtimis, vertinimo rezultatus, produkto vertinime ypatingas dėmesys skiriamas:

                                                1)

                                                profesionaliems naudotojams;

                                                2)

                                                nuosėdoms ir dirvožemiui po skerdyklų ir mėsinių dezinfekcijos;

                                    c)

                                    jei produktų liekanų gali likti maiste arba pašaruose, turi būti įvertinta, ar reikia pakeisti esamą arba nustatyti naują DLK pagal Reglamentą (EB) Nr. 470/2009 arba Reglamentą (EB) Nr. 396/2005, ir turi būti imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

                                    d)

                                    Alkil (C12–16) dimetilbenzilamonio chloridas negali būti naudojamas medžiagose ir gaminiuose, skirtuose liestis su maistu, kuriems taikomas Europos Parlamento ir Tarybos reglamentas (EB) Nr. 1935/2004  (4), išskyrus atvejus, kai Komisija nustato alkil (C12–16) dimetilbenzilamonio chlorido migracijos į maisto produktus specifines ribines vertes arba, remdamasi tuo reglamentu, nustato, kad tokios ribinės vertės nėra būtinos.

               (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji techniniu požiūriu yra lygiavertė įvertintai veikliajai medžiagai.

               (2)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

               (3)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).

               (4)  2004 m. spalio 27 d. Europos Parlamento ir Tarybos reglamentas (EB) Nr. 1935/2004 dėl žaliavų ir gaminių, skirtų liestis su maistu, ir panaikinantis Direktyvas 80/590/EEB ir 89/109/EEB (OL L 338, 2004 11 13, p. 4).


title: Komisijos įgyvendinimo reglamentas (ES) 2021/1064 2021 m. birželio 28 d. kuriuo iš dalies keičiamos Įgyvendinimo reglamento (ES) 2021/520 nuostatos dėl tam tikrų laikomų sausumos gyvūnų identifikavimo kodo konfigūracijos, taikomos Jungtinei Karalystei, kiek tai susiję su Šiaurės Airija (Tekstas svarbus EEE)

text:
2021 6 29

                  LT

                  Europos Sąjungos oficialusis leidinys

                  L 229/8

         KOMISIJOS ĮGYVENDINIMO REGLAMENTAS (ES) 2021/1064
         2021 m. birželio 28 d.
         kuriuo iš dalies keičiamos Įgyvendinimo reglamento (ES) 2021/520 nuostatos dėl tam tikrų laikomų sausumos gyvūnų identifikavimo kodo konfigūracijos, taikomos Jungtinei Karalystei, kiek tai susiję su Šiaurės Airija
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktas“) (1), visų pirma į jo 120 straipsnio 1 dalį ir 2 dalies c, d ir f punktus,
         kadangi:

                     (1)

                     Reglamente (ES) 2016/429 nustatytos gyvūnų ligų, kurios perduodamos gyvūnams arba žmonėms, prevencijos ir kontrolės taisyklės. To reglamento IV dalies I antraštinės dalies 1 ir 2 skyriuose nustatytos sausumos gyvūnus laikantiems ūkiams ir perykloms taikomos taisyklės, taip pat tam tikrų laikomų sausumos gyvūnų ir perinių kiaušinių atsekamumo Sąjungoje taisyklės; Reglamentu (ES) 2016/429 Komisijai taip pat suteikiami įgaliojimai deleguotaisiais aktais priimti taisykles, kuriomis būtų papildytos tam tikros neesminės to reglamento nuostatos;

                     (2)

                     Komisijos deleguotuoju reglamentu (ES) 2019/2035 (2) buvo papildytas Reglamentas (ES) 2016/429 – nustatytos taisyklės, taikomos registruotiems ir patvirtintiems laikomų sausumos gyvūnų ir perinių kiaušinių ūkiams, taip pat tam tikrų laikomų sausumos gyvūnų ir perinių kiaušinių atsekamumo taisyklės. To deleguotojo reglamento III dalyje pateiktos laikomų sausumos gyvūnų atsekamumo taisyklės, o konkrečiau – III dalies I ir II antraštinėse dalyse nustatytos laikomų galvijų, avių ir ožkų atsekamumo taisyklės;

                     (3)

                     siekiant užtikrinti vienodą Reglamente (ES) 2016/429 ir Deleguotajame reglamente (ES) 2019/2035 nustatytų atsekamumo taisyklių taikymą Sąjungoje, Komisijos įgyvendinimo reglamente (ES) 2021/520 nustatytos įgyvendinimo taisyklės, reglamentuojančios tam tikrų laikomų sausumos gyvūnų atsekamumą (3);

                     (4)

                     pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo), visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to Protokolo 2 priedu, pasibaigus Susitarime dėl išstojimo numatytam pereinamajam laikotarpiui Reglamentas (ES) 2016/429 ir juo grindžiami Komisijos aktai taikomi Jungtinei Karalystei ir jos teritorijoje, kiek tai susiję su Šiaurės Airija. Todėl Įgyvendinimo reglamente (ES) 2021/520 nustatytos taisyklės yra taikomos Jungtinėje Karalystėje, kiek tai susiję su Šiaurės Airija. Aiškumo sumetimais tikslinga to įgyvendinimo reglamento 1 straipsnyje nurodyti Susitarimą dėl išstojimo;

                     (5)

                     be to, Įgyvendinimo reglamento (ES) 2021/520 12 straipsnio a punkte nustatytos laikomų galvijų, avių, ožkų, kupranugarinių ir elninių identifikavimo kodo konfigūracijos taisyklės. Pirmasis identifikavimo kodo elementas yra valstybės narės, kurioje gyvūnas pirmą kartą paženklintas identifikavimo priemone, kurį sudaro dviejų raidžių kodas pagal ISO 3166-1 alfa-2 standartą, išskyrus Graikiją, kurios atveju naudojamas dviejų raidžių kodas „EL“, arba trijų skaitmenų šalies kodas pagal ISO 3166-1 skaitmeninį standartą. Kadangi Reglamento (ES) 2021/520 12 straipsnyje nurodytuose ISO standartuose nėra smulkesnio skirstymo, skirto Jungtinei Karalystei, kiek tai susiję su Šiaurės Airija, tas reglamentas turėtų būti iš dalies pakeistas, kad būtų nustatyta, kurios šalies kodas turėtų būti tame Jungtinės Karalystės regione identifikuotų laikomų galvijų, avių, ožkų, kupranugarinių ir elninių identifikavimo kodo pirmasis elementas;

                     (6)

                     Komisijos įgyvendinimo reglamento (ES) 2020/1470 (4) I priede pateikta Europos tarptautinės prekybos prekėmis statistikos šalių ir teritorijų nomenklatūra ir nustatyta, kad „XI“ yra dviejų raidžių kodas, naudotinas, jei Jungtinė Karalystė (Šiaurės Airijos atžvilgiu) turi būti atskirta pagal atitinkamose Sąjungos nuostatose nustatytas sąlygas. Todėl Įgyvendinimo reglamento (ES) 2021/520 12 straipsnio a punkto i papunktyje tas kodas turėtų būti nurodytas kaip skirtas Jungtinei Karalystei, kiek tai susiję su Šiaurės Airija;

                     (7)

                     be to, nebuvo apibrėžtas atitinkamas trijų skaitmenų kodas, naudotinas, kai reikia atskirti Jungtinę Karalystę, kiek tai susiję su Šiaurės Airija. ISO 3166-1 skaitmeniniame standarte trijų skaitmenų kodas „899“ nėra priskirtas. Todėl Įgyvendinimo reglamento (ES) 2021/520 12 straipsnio a punkto ii papunktyje tas kodas turėtų būti nurodytas kaip skirtas Jungtinei Karalystei, kiek tai susiję su Šiaurės Airija;

                     (8)

                     todėl Įgyvendinimo reglamentas (ES) 2021/520 turėtų būti atitinkamai iš dalies pakeistas;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) 2021/520 iš dalies keičiamas taip:

                        1)

                        1 straipsnio įžanginis sakinys pakeičiamas taip:
                        „Šiuo reglamentu valstybėms narėms (*1) nustatomos taisyklės dėl:

                           (*1)  Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to Protokolo 2 priedu, taikant šio reglamento nuostatas nuorodos į valstybes nares arba į Sąjungą apima ir Jungtinę Karalystę, kiek tai susiję su Šiaurės Airija.“;"

                        2)

                        12 straipsnio a punktas pakeičiamas taip:

                                    „a)

                                    pirmas identifikavimo kodo elementas turi būti valstybės narės, kurioje gyvūnas pirmą kartą paženklintas identifikavimo priemone, šalies kodas, kurį sudaro:

                                                i)

                                                dviejų raidžių kodas pagal ISO 3166-1 alfa-2 standartą, išskyrus Graikiją, kurios atveju naudojamas dviejų raidžių kodas „EL“, ir dviejų raidžių kodas „XI“, skirtas Jungtinei Karalystei, kiek tai susiję su Šiaurės Airija, arba

                                                ii)

                                                trijų skaitmenų šalies kodas pagal ISO 3166-1 skaitmeninį standartą, išskyrus Jungtinę Karalystę, kiek tai susiję su Šiaurės Airija, – šiuo atveju naudojamas „899“;“.

            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. birželio 28 d.

                  Komisijos vardu

                  Pirmininkė

               Ursula VON DER LEYEN

            (1)  OL L 84, 2016 3 31, p. 1.

            (2)  2019 m. birželio 28 d. Komisijos deleguotasis reglamentas (ES) 2019/2035, kuriuo dėl sausumos gyvūnus laikantiems ūkiams ir perykloms taikomų taisyklių, taip pat ir tam tikrų laikomų sausumos gyvūnų ir perinių kiaušinių atsekamumo papildomas Europos Parlamento ir Tarybos reglamentas (ES) 2016/429 (OL L 314, 2019 12 5, p. 115).

            (3)  2021 m. kovo 24 d. Komisijos įgyvendinimo reglamentas (ES) 2021/520, kuriuo nustatomos Europos Parlamento ir Tarybos reglamento (ES) 2016/429 nuostatų dėl tam tikrų laikomų sausumos gyvūnų atsekamumo taikymo taisyklės (OL L 104, 2021 3 25, p. 39).

            (4)  2020 m. spalio 12 d. Komisijos įgyvendinimo reglamentas (ES) 2020/1470 dėl šalių ir teritorijų nomenklatūros, taikomos Europos tarptautinės prekybos prekėmis statistikai, ir kitos verslo statistikos geografinio suskirstymo (OL L 334, 2020 10 13, p. 2).


title: Komisijos įgyvendinimo reglamentas (ES) 2021/1071 2021 m. birželio 29 d. kuriuo iš dalies keičiami Įgyvendinimo reglamentas (ES) 2021/442 ir Įgyvendinimo reglamentas (ES) 2021/521, susiję su tam tikrų gaminių eksporto leidimo tvarka

text:
2021 6 30

                  LT

                  Europos Sąjungos oficialusis leidinys

                  L 230/28

         KOMISIJOS ĮGYVENDINIMO REGLAMENTAS (ES) 2021/1071
         2021 m. birželio 29 d.
         kuriuo iš dalies keičiami Įgyvendinimo reglamentas (ES) 2021/442 ir Įgyvendinimo reglamentas (ES) 2021/521, susiję su tam tikrų gaminių eksporto leidimo tvarka
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. kovo 11 d. Europos Parlamento ir Tarybos reglamentą (ES) 2015/479 dėl bendrų eksporto taisyklių (1), ypač į jo 6 straipsnį,
         kadangi:

                     (1)

                     2021 m. sausio 30 d. Komisija priėmė Įgyvendinimo reglamentą (ES) 2021/111 (2), kuriuo COVID-19 vakcinas ir joms gaminti naudojamas veikliąsias medžiagas, įskaitant motininių ir darbinių ląstelių bankus, remiantis Reglamento (ES) 2015/479 5 straipsniu leidžiama eksportuoti tik pagal eksporto leidimą šešias savaites. 2021 m. kovo 12 d. Komisija priėmė Įgyvendinimo reglamentą (ES) 2021/442 (3), kuriuo nustatyta, kad pagal Reglamento (ES) 2015/479 6 straipsnį tuos gaminius galima eksportuoti tik pagal eksporto leidimą iki 2021 m. birželio 30 d.;

                     (2)

                     2021 m. kovo 24 d. Komisija priėmė Įgyvendinimo reglamentą (ES) 2021/521 (4), kuriuo, kaip papildomą veiksnį svarstant, ar išduoti eksporto leidimą, nustatė sąlygą įvertinti, ar dėl šio eksporto leidimo nekyla grėsmė prekių, kurioms taikomas Įgyvendinimo reglamentas (ES) 2021/442, tiekimo Sąjungoje saugumui. Tuo pačiu reglamentu Komisija nusprendė laikinai sustabdyti išimties, pagal kurią Įgyvendinimo reglamentas (ES) 2021/442 netaikomas tam tikroms paskirties šalims, taikymą;

                     (3)

                     Komisijos įgyvendinimo reglamentas (ES) 2021/521 priimtas pagal Reglamento (ES) 2015/479 5 straipsnį ir taikytas šešias savaites. Vėliau tuo reglamentu nustatytų priemonių taikymas Komisijos įgyvendinimo reglamentu (ES) 2021/734 (5) pratęstas iki 2021 m. birželio 30 d.;

                     (4)

                     per tą laiką Sąjungoje padidėjo vakcinų gamybos pajėgumai ir atitinkamai pagerėjo COVID-19 vakcinos dozių pristatymas Sąjungoje. Dėl to Sąjungoje paspartėjo skiepijimo kampanija;

                     (5)

                     tačiau ši skiepijimo kampanija tebevykdoma ir išlieka neaiškumų, visų pirma dėl naujų COVID-19 viruso atmainų. Todėl reikia ir toliau užtikrinti eksporto ir Sąjungos tiekimo skaidrumą;

                     (6)

                     vis dar išlieka pavojus, kad dėl eksporto gali kilti grėsmė Sąjungos ir vakcinų gamintojų išankstinių pirkimo sutarčių vykdymui arba Sąjungos COVID-19 vakcinų ir jų veikliųjų medžiagų tiekimo saugumui;

                     (7)

                     todėl Įgyvendinimo reglamentu (ES) 2021/442 ir Įgyvendinimo reglamentu (ES) 2021/521 nustatytos priemonės turėtų būti toliau taikomos iki 2021 m. rugsėjo 30 d. Taigi, tie reglamentai turėtų būti atitinkamai iš dalies pakeisti;

                     (8)

                     šiame reglamente nustatytos priemonės atitinka pagal Reglamento (ES) 2015/479 3 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2021/442 4 straipsnio antra pastraipa pakeičiama taip:

               „Jis taikomas iki 2021 m. rugsėjo 30 d.“

            2 straipsnis
            Įgyvendinimo reglamento (ES) 2021/521 3 straipsnio antra pastraipa pakeičiama taip:

               „Jis taikomas iki 2021 m. rugsėjo 30 d.“

            3 straipsnis
            Šis reglamentas įsigalioja 2021 m. liepos 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. birželio 29 d.

                  Komisijos vardu

                  Pirmininkė

               Ursula VON DER LEYEN

            (1)  OL L 83, 2015 3 27, p. 34.

            (2)  2021 m. sausio 29 d. Komisijos įgyvendinimo reglamentas (ES) 2021/111, kuriuo tam tikrus gaminius leidžiama eksportuoti tik pagal eksporto leidimą (OL L 31 I, 2021 1 30, p. 1).

            (3)  2021 m. kovo 11 d. Komisijos įgyvendinimo reglamentas (ES) 2021/442, kuriuo tam tikrus gaminius leidžiama eksportuoti tik pagal eksporto leidimą (OL L 85, 2021 3 12, p. 190).

            (4)  2021 m. kovo 24 d. Komisijos įgyvendinimo reglamentas (ES) 2021/521, kuriuo nustatomos tvarkos, kuria tam tikrus gaminius leidžiama eksportuoti tik pagal eksporto leidimą, konkrečios taikymo nuostatos (OL L 104, 2021 3 25, p. 52).

            (5)  2021 m. gegužės 5 d. Komisijos įgyvendinimo reglamentas (ES) 2021/734, kuriuo iš dalies keičiamas Įgyvendinimo reglamentas (ES) 2021/521, kuriuo nustatomos tvarkos, kuria tam tikrus gaminius leidžiama eksportuoti tik pagal eksporto leidimą, konkrečios taikymo nuostatos (OL L 158, 2021 5 6, p. 13).